joelniklaus/EU_Wikipedias huggingface dataset:
Marek Čech (1983)

Marek Čech (* 26. január 1983, Trebišov) je slovenský futbalista, v súčasnosti hráč portugalského klubu Boavista FC. Hráva na ľavom kraji obrany, niekedy aj na pozícii ľavého stredopoliara.

Najprv hral v klube FK Slavoj Trebišov, v sezóne 2000-01 vyhral s Interom Bratislava ligu aj pohár. V sezóne 2004-05 bol hráčom AC Sparta Praha, o rok neskôr prestúpil do tímu portugalského majstra FC Porto.

Dňa 15. júla 2008 podpísal kontrakt s nováčikom FA Premier League West Bromwich Albion. Na svoj prvý zápas nastúpil v lige proti Arsenalu na netradičnom poste pravého záložníka. Po tomto zápase nedostával šancu v základnej zostave klubu, 27. decembra dostal príležitosť kvôli zraneniu Paula Robinsona v zápase proti Tottenhamu Hotspur. West Bromwich vyhral tento zápas 2:0 a Marek Čech bol vyhlásený hráčom zápasu. V januári 2009 sa objavili správy ohľadne prípadného prestupu Čecha do talianskeho klubu SSC Neapol.

Úspechy 
 Majster Slovenska: 2001
 Slovenský pohár: 2001
 Majster Česka: 2005
 Majster Portugalska: 2005, 2006
 Portugalský pohár: 2006
 Portugalský superpohár: 2006

Reprezentácia 
Marek Čech reprezentoval  v juniorských kategóriách, získal bronz na Majstrovstvách sveta do 19 rokov a zúčastnil sa Majstrovstiev sveta do 20 rokov v Spojených arabských emirátoch.

V slovenskej reprezentácii debutoval 9. júla 2004 na turnaji v Japonsku. Vtedy nastúpil na celý zápas proti Japonsku.

Reprezentačné zápasy 

(Stav k: 12. septembru 2009)

Vysvetlivky 
  Striedal v nadstavenom čase druhého polčasu.

Referencie

Iné projekty

Externé odkazy 
 Marek Čech na stránke national-football-teams.com 
 Oficiálna stránka

Slovenskí futbalisti
Hráči FK Inter Bratislava
Hráči AC Sparta Praha
Hráči FC Porto
Hráči West Bromwich Albion FC
Hráči Majstrovstiev sveta vo futbale 2010
Osobnosti z Trebišova
Grace Kellyová

Grace Kellyová alebo Grace, kňažná monacká (; * 12. november 1929, Philadelphia, Pensylvánia, USA – † 14. september 1982, Monte Carlo, Monako) bola Oscarom ocenená americká filmová a divadelná herečka.

Po svadbe s monackým kniežaťom Rainierom III. v roku 1956 sa stala Jej jasnou výsosťou kňažnou Monaka, ale všeobecne je známa pod menom Kňažná Gracia Patricia monacká. Kňažná mala po sobáši dvojité občianstvo, americké i monacké. Súčasným panovníkom kniežatstva je Albert II., syn kniežaťa Rainiera III. a Grace Kellyovej.  

Celé jej oficiálne meno je : Jej jasná výsosť kňažná Monaka Grace Patricia Kelly Maxence Bertrand Grimaldi .  

Americký filmový inštitút zaradil Grace v roku 1999 na trináste miesto v zozname najlepších amerických herečiek. Hrala napríklad vo filmoch Alfreda Hitchcocka (Okno do dvora, Vražda na objednávku) alebo Na pravé poludnie. 

Grace Kellyová zomrela 14. septembra 1982 po automobilovej havárii.

Referencie

Iné projekty 

Monacké osobnosti
Filmové herečky USA
Držitelia Oscara za najlepší ženský herecký výkon v hlavnej úlohe
Držiteľky ceny Zlatý glóbus za najlepší ženský herecký výkon vo vedľajšej úlohe
Osobnosti z Philadelphie
Osobnosti USA írskeho pôvodu
Mierová kolónia

Mierová kolónia je obytná štvrť alebo miestna časť v Bratislave v mestskej časti Nové Mesto v okrese Bratislava III. Pôvodný názov bol Vistra kolónia, projekt vypracoval v 40. rokoch 20. storočia Vladimír Karfík a slúžil pre pracovníkov blízkych chemických závodov (známych v tom čase pod ľudovým názvom "Dynamitka", neskôr "Dimitrovka" a dnes Istrochem). Dnes je Mierová kolónia evidovaná ako nehnuteľná pamätihodnosť Mestským ústavom ochrany pamiatok. 

Existujú tri vchody do Mierovej kolónie, prvý je Magnetová ulica, ktorá sa začína na Vajnorskej ulici, a druhé dva sú z Rožňavskej. K Mierovej kolónii patria 4 ulice – Olbrachtova, Tylova, Chemická a Vihorlatská. V blízkosti sa nachádza futbalové ihrisko a miestna časť Jurajov dvor.

Iné projekty

Externé odkazy 
 Mestský úrad ochrany pamiatok Bratislava – Pamätihodnosti mestských častí Bratislavy – nehnuteľné

Nové Mesto (Bratislava)
Vladimír Karfík
Black Box: The Complete Original Black Sabbath (1970-1978)

Black Box je box set skupiny Black Sabbath, ktorý obsahuje albumy
 Black Sabbath
 Paranoid
 Master of Reality
 Black Sabbath, Vol. 4
 Sabbath Bloody Sabbath
 Sabotage
 Technical Ecstasy
 Never Say Die!
Tento set vyšiel aj s DVD na ktorom je skupina zachytená ako hrá skladby „Paranoid“, „Black Sabbath“, „Iron Man“ a klasickú skladbu od Carla Perkinsa „Blue Suede Shoes“. Tento set obsahuje aj veľké množstvo fotiek a materiálu o skupine v rokoch najväčšej slávy.

Zostava 
 Ozzy Osbourne - spev
 Tony Iommi - sólová gitara
 Geezer Butler - basgitara
 Bill Ward - bicie

Externé odkazy 
 Oficiálna stránka skupiny

Hudobné albumy z 2004
Albumy Black Sabbath
Box Sety
Box set

Box Set je zbierka albumov väčšinou s pridaným materiálom, ako sú fotky či informácie o pôsobení interpreta v období vydania týchto albumov.

Hudobné albumy

ru:Музыкальный альбом#Классификация по объёму
Greatest Hits 1970-1978

Greatest Hits 1970-1978 je výber najväčších hitov skupiny Black Sabbath z obdobia 1970-1978. Je to výber z tvorby z takzvanej prvej/Ozzyho éry.

Zoznam skladieb 
 „Black Sabbath“ - 6:16 (Black Sabbath)
 „N.I.B.“  - 5:22 (Black Sabbath)
 „The Wizard“  - 4:20 (Black Sabbath)
 „War Pigs“ - 7:54 (Paranoid)
 „Paranoid“ - 2:48 (Paranoid)
 „Iron Man“ - 3:29 (Paranoid)
 „Sweet Leaf“ - 5:03 (Master of Reality)
 „Children of the Grave“ - 5:15 (Master of Reality)
 „Changes“ - 4:43 (Black Sabbath, Vol. 4)
 „Snowblind“ - 5:27 (Black Sabbath, Vol. 4)
 „Supernaut“ - 4:41 (Black Sabbath, Vol. 4)
 „Sabbath Bloody Sabbath“ - 5:42 (Sabbath Bloody Sabbath)
 „Hole in the Sky“ - 4:01 (Sabotage)
 „Rock 'n' Roll Doctor“ - 3:26 (Technical Ecstasy)
 „Never Say Die“ - 3:48 (Never Say Die!)
 „Dirty Women“ - 7:13 (Technical Ecstasy)

Zostava 
Ozzy Osbourne - spev
Tony Iommi - sólová gitara
Geezer Butler - basgitara
Bill Ward - bicie

Externé odkazy 
Greatest Hits 1970-1978

Hudobné albumy z 2006
Albumy Black Sabbath
Kompilačné albumy
Ketelec

Ketelec je miestna časť mestskej časti Podunajské Biskupice v okrese Bratislava II.

Nachádza sa v južnej časti Podunajských Biskupíc, južne od miestnej časti Lieskovec.

V miestnej časti sa nachádzajú len dve stavby. Jedna je z 18. storočia, je zachovalá a obývaná a druhá stavba je z 20. storočia, tiež zachovalá, avšak neobývaná. Obsluha je zabezpečená autobusovou linkou, ktorá premáva v minimálnej frekvencií (5 spojov cez pracovný deň, 3 spoje cez víkend).

Referencie 

Miestne časti Podunajských Biskupíc
Black Sabbath: The Dio Years

Black Sabbath: The Dio Years je výber najväčších hitov skupiny Black Sabbath z takzvanej Diovej Éry teda z albumov Heaven and Hell, Mob Rules, Dehumanizer a Live Evil. Tiež sa tu objavili tri nové skladby.

Zoznam skladieb 
 „Neon Knights“ - 3:51 (Heaven and Hell)
 „Lady Evil“  - 4:23 (Heaven and Hell)
 „Heaven and Hell“  - 6:59 (Heaven and Hell)
 „Die Young“ - 4:44 (Heaven and Hell)
 „Lonely is the Word“ - 5:50 (Heaven and Hell)
 „The Mob Rules“ - 3:13 (Mob Rules)
 „Turn Up the Night“ - 3:42 (Mob Rules)
 „Voodoo“ - 4:32 (Mob Rules)
 „Falling Off the Edge of the World“ - 5:03 (Mob Rules)
 „After All (The Dead)“ - 5:42 (Dehumanizer)
 „TV Crimes“ - 4:02 (Dehumanizer)
 „I“ - 5:12 (Dehumanizer)
 „Children of the Sea“ (live) - 6:12 (Live Evil)
 „The Devil Cried“ - 6:01
 „Shadow of the Wind“ - 5:40
 „Ear in the Wall“ - 4:04

Zostava 
Ronnie James Dio - spev
Tony Iommi - sólová gitara
Geezer Butler - basgitara
Bill Ward(skladby 1-5) - bicie 
Vinny Appice(skladby 6-16) - bicie
Geoff Nicholls(skladby 1-13) - klávesy

Externé odkazy 
Black Sabbath: The Dio Years

Hudobné albumy z 2007
Albumy Black Sabbath
Kompilačné albumy
Live at Hammersmith Odeon

Live at Hammersmith Odeon je piaty koncertný album skupiny Black Sabbath.Album bol nahratý v roku 1981 počas Mob Rules Tour. Skladby „Country Girl“ a „Slipping Away“ vychádzajú prvýkrát na oficiálnej nahrávke. Z tohto albumu bolo vyrobených iba 5000 kusov. Posledný kus sa predal 1. mája. Tento album je najpredávanejší album v 9 ročnej histórii Rhino Handmade.

Zoznam skladieb 
 „E5150“ - 01:19
 „Neon Knights“ - 04:37
 „N.I.B.“ - 05:16
 „Children of the Sea“ - 06:07
 „Country Girl“ - 03:53
 „Black Sabbath“ - 08:24
 „War Pigs“ - 07:40
 „Slipping Away“ - 03:18
 „Iron Man“ - 07:05
 „The Mob Rules“ - 03:33
 „Heaven and Hell“ - 14:24
 „Paranoid“ - 03:21
 „Voodoo“ - 05:44	
 „Children of the Grave“ - 05:03

Zostava 
Ronnie James Dio - spev
Tony Iommi - sólová gitara
Geezer Butler - basgitara
Vinny Appice - bicie
Geoff Nicholls - klávesy

Externé odkazy 
Live at Hammersmith Odeon

Hudobné albumy z 2007
Albumy Black Sabbath
Koncertné albumy
Tomáš Oravec

Tomáš Oravec (* 3. júl 1980, Košice) je slovenský futbalový útočník. V sezóne 2006-07 sa stal v drese Artmedie Petržalka najlepším strelcom Corgoň ligy.

Klubové štatistiky 
 Prvý ligový gól: ZŤS Dubnica1. FC Košice 2:3, 15. 5. 1999
 Prvý ligový hetrik: MFK RužomberokArtmedia Petržalka 1:3, 14. 10. 2006
 Stý ligový gól: FK SenicaMŠK Žilina 2:1, 19. 11. 2010
 Prvý gól v českej lige: FK TepliceFK Viktoria Žižkov 1:3, 8. 2. 2002
 Prvý gól v rakúskej lige: Admira MödlingBregenz 3:0, 21. 7. 2004
 Prvý gól v gréckej lige: Panionios AtényIonikos 3:3, 18. 9. 2005
 Najviac gólov v jednej sezóne: 16, Artmedia Petržalka, 2006/2007

Reprezentácia 
Oravec debutoval v národnom mužstve 15. augusta 2001 v prípravnom zápase proti Iránu, v ktorom zaznamenal v dvoch po sebe idúcich minútach dva góly.

Úspechy 
 Objav roka: 2000
 Jedenástka roka: 2001
 Kráľ strelcov (Corgoň liga 2006/2007 - 1. miesto (16 gólov)
 Majster Slovenska: 1998, 2008, 2010
 Slovenský pohár: 2008
 Česká liga: 2. miesto: 2003

Referencie

Iné projekty

Externé odkazy 

 Tomáš Oravec na stránke transfermarkt.at 
 Tomáš Oravec na stránke football-lineups.com 
 Tomáš Oravec na national-football-teams.com 

Slovenskí futbalisti
Hráči MFK Košice
Hráči MFK Ružomberok
Hráči FK Viktoria Žižkov
Hráči VfB Admira Wacker Mödling
Hráči Panionios Atény
Hráči Boavista FC
Hráči FC Petržalka 1898
Hráči MŠK Žilina
Osobnosti z Košíc
Enya

Enya, vlastným menom Eithne Patricia Ní Bhraonáin  (* 17. máj 1961, Gweedor, Írsko), niekedy v médiách prezentovaná ako Enya Brennan, je írska speváčka, klaviristka a skladateľka.

Životopis 
Enya, ako ju nazval jej starý otec, sa narodila v galskej oblasti a galčina (írska keltčina) bola preto aj jej prvý jazyk. Je šiesta z deviatich potomkov: Máire, Ciarán, Pól, Deirdre, Leon, Enya, Bartley, Olive a Bridín, ktorí sa tiež venujú hudbe. Enya spieva anglicky, írsky, latinsky, walesky, španielsky, japonsky, francúzsky, ale aj fiktívnym jazykom, ktorý sa nazýva Loxian.

Jej starí rodičia boli členovia hudobnej skupiny, jej otec bol líder skupiny Slieve Foy Band, predtým ako si otvoril piváreň, jej mama hrala v tanečnej skupine a neskôr vyučovala hudbu v Gweedore Comprehensive School. Enya má štyroch bratov a štyri sestry: niekoľkí z nich vytvorili v roku 1968 rodinnú skupinu An Clann As Dobhair. Skupina neskôr zmenila názov na Clannad. V roku 1980, keď sa Enya stala členkou Clannad, skupinu tvorili jej súrodenci Máire, Pól, Ciarán a jej strýkovia-dvojičky Noel a Padraig Duggan. Enya hrala na klávesy a spievala sprievodné vokály na albumoch Crann Úll (1980) a Fuaim (1982). V roku 1982 producent a manažér Nicky Ryan opustil Clannad a Enya sa k nemu pripojila a tým sa začala písať jej sólová kariéra.

V roku 1987 vydala svoj prvý album, ktorý sa nazýval Enya. Rob Dickins, hlava Warner Music UK, bol týmto albumom unesený a ihneď s ňou podpísal zmluvu.

Druhý album Watermark vydala v roku 1988. Pieseň Orinoco Flow z albumu sa neočakávane vyzdvihla na začiatok hitparád a práve táto pieseň ľudí ako prvá zaujala.

V roku 1991 vydala ďalší album Shepherd Moons, z ktorého sa preslávili piesne Caribbean Blue a Book Of Days. Enyu tak, ako aj kedysi jej bratov, požiadali o nahratie hudby do jednej epizódy vysoko sledovaného seriálu The Celts. Keď si producenti vypočuli jej piesne, požiadali ju, aby urobila hudbu na celý seriál.

Po ďalších troch rokoch sa objavila nová pieseň Anywhere Is, predzvesť albumu The Memory Of Trees, vydaného roku 1995.

Po desiatich rokoch svojej kariéry sa rozhodla zosumarizovať svoju tvorbu vo výberovom albume Paint The Sky With Stars s prevažne komerčne ladenými skladbami. Vydavateľ tohto výberu Warner Music prišiel aj s limitovanou edíciou A Box Of Dreams - tromi tematickými rozdelenými kompaktnými diskami a exkluzívnym, 32-stranovým bookletom, zabaleným do tmavomodrej škatule, ktorá sa otvára ako kniha.

Diskografia 
 Enya (1987)
 Watermark (1988)
 Shepherd Moons (1991)
 The Celts (1992)
 The Memory Of Trees (1995)
 Paint The Sky With Stars The Best Of Enya (1997)
 A Day Without Rain (2000)
 Themes From 'Calmi Cuori Appassionati' (2001)
 Amarantine (2005)
 Amarantine (Special Christmas Edition) (2006)
 And Winter Came... (2008)
 The Very Best Of Enya (2008)
 The Very Best Of Enya DELUXE (2009)
 Dark Sky Island DELUXE (2015)
 Dark Sky Island (2015)
Christmas Secret (2019)

Externé odkazy 
 oficiálna stránka
 anglické, slovenské a české články o Enyi

 
Írske folkové speváčky
Írske new age speváčky
Írske popové speváčky
Írski folkoví klaviristi
Írski popoví klaviristi
Jašterica živorodá

Jašterica živorodá (Zootoca vivipara synonymum Lacerta vivipara) je druh z čeľade jaštericovité.

Je široko rozšírená po celej Európe, severnej Ázii a Japonsku a v rôznych biotopoch. Podľa Medzinárodnej únie na ochranu prírody a prírodných zdrojov jašterica živorodá patrí medzi najmenej ohrozené druhy, trend celkovej populácie je neznámy, často je to bežný druh, ako napríklad v Číne, kde je považovaná za stabilný druh. V Mongolsku zaznamenali početnosť 17 jedincov na hektár. V niektorých oblastiach jej stavy klesajú, ako v Holandsku. Nížinná populácia v Taliansku je na pokraji vyhynutia. Zriedkavá je tiež v Japonsku.

Výskyt a stav na Slovensku 
Ekosozologický status od roku 2001 LR:nt - menej ohrozený druh.

Ochrana 
Je zákonom chránená, spoločenská hodnota je 230 € (Vyhláška MŽP č. 24/2003 Z.z. v znení č. 492/2006 Z. z., 638/2007 Z. z., 579/2008 Z. z., 173/2011 Z. z., 158/2014 Z. z., účinnosť od 01.01.2015).

Druh je zaradený do Bernského dohovoru (Príloha II) a smernici o biotopoch Príloha IV).

Galéria

Referencie

Iné projekty 

Jaštericovité
Najmenej ohrozené druhy
Zákonom chránené živočíchy na Slovensku
Love Buzz

„Love Buzz“ je prvý singel skupiny Nirvana. Na jeho B-strane sa nachádza pieseň „Big Cheese“. Táto skladba je cover verziou piesňe „Love Buzz“ z roku 1969 od skupiny Shocking Blue. Neskôr táto pieseň vyšla na albume Bleach.

Externé odkazy 
 Love Buzz
 Big Cheese

Piesne skupiny Nirvana
Piesne z 1988
Zoznam futbalových reprezentantov Slovenska

Zoznam futbalových reprezentantov Slovenska obsahuje chronologický prehľad hráčov, ktorí reprezentovali Slovensko od roku 1994 a v rokoch 1939–1944 v 324 oficiálnych medzištátnych zápasoch. Celkovo doposiaľ nastúpilo v reprezentácii 308 reprezentantov. Niektorí futbalisti reprezentovali aj Česko-Slovensko počas existencie spoločného štátu, kedy vystupovali Slováci a Česi v česko-slovenskej futbalovej reprezentácii.

Reprezentanti Slovenska od roku 1994 sú ''aktualizovaní k 17. novembra 2022 po zápase s Čiernou Horou v priateľskom zápase.

Reprezentanti Slovenska v rokoch 1939 – 1944 

  Poznámka: Brankári sú zoradený podľa debutu v reprezentácií

Reprezentanti Slovenska od roku 1994 až po súčasnosť 

  Silne zvýraznení sú hráči ktorí už ukončili hráčsku alebo reprezentačnú kariéru alebo už za reprezentáciu nehrajú
  Poznámka: Brankári sú zoradený podľa debutu v reprezentácií

Pozri aj 
Slovenské národné futbalové mužstvo
Rekordy slovenskej futbalovej reprezentácie
Slováci v česko-slovenskej futbalovej reprezentácii

Futbalové zoznamy
Futbal na Slovensku
Slovenské národné futbalové mužstvo
Futbaloví reprezentanti
Sliver (singel)

Sliver je druhý singel skupiny Nirvana. Na jeho B-strane sa nachádza pieseň "Dive".
Táto skladba Neskôr vyšla na zbierke nevydaných singlov Incesticide a na výbere najväčších hitov  Nirvana.

Externé odkazy 
 Sliver
 Dive

Piesne skupiny Nirvana
Piesne z 1990
Mokvavý prameň

Mokvavý prameň je prírodná pamiatka v pohorí Považský Inovec v podcelku Nízky Inovec, približne  južne od obce Nová Lehota. Je v správe štátnej ochrany prírody Biele Karpaty. 

Nachádza sa v katastrálnom území obce Nová Lehota, okres Nové Mesto nad Váhom v Trenčianskom kraji. Vyhlásená bola v roku 1983 na rozlohe , bez ochranného pásma. Na území rezervácie platí 4. stupeň ochrany.

Predmetom ochrany je: V Považskom Inovci zriedkavý príklad silného mokvavého prameňa v oblasti rozhrania kryštalického jadra a bázických obalových vrstiev pohoria. Dobre dostupný študijný objekt a význačný krajinotvorný prvok.

Opis 
V Považskom Inovci ide o pomerne zriedkavý mokraďový biotop. Je tvorený silným prameňom vyvierajúcim na rozhraní priepustných vápencov a takmer nepriepustných kremencov. Územie je porastené najmä trsťou obyčajnou, ostricovo-sitinovými porastami či bezkolencom belasým. V okolitom relatívne suchom intenzívne poľnohospodársky využívanom prostredí predstavuje významné útočisko pre chránené druhy obojživelníkov (rosnička zelená - Hyla arborea, kunka žltobruchá - Bombina variegata, salamandra škvrnitá - Salamandra salamandra), a iných živočíchov viazaných na mokraďové stanovištia (strnádka trstinová - Emberiza schoeniclus, svrčiak riečny - Locustella fluviatilis, myška drobná - Micromys minutus).

Referencie

Externé odkazy 
 Prírodná pamiatka Mokvavý prameň, Štátny zoznam osobitne chránených častí prírody SR
 Chránené územia, Štátna ochrana prírody Slovenskej republiky
 Poloha na turistickej mape

Nová Lehota (okres Nové Mesto nad Váhom)
Považský Inovec
Prírodné pamiatky v Trenčianskom kraji
Chránené územia v okrese Nové Mesto nad Váhom
Krátkonôžka štíhla

Krátkonôžka štíhla (Ablepharus kitaibelii) je druh z čeľade scinkovité. Podľa Medzinárodnej únie na ochranu prírody a prírodných zdrojov krátkonôžka štíhla patrí medzi najmenej ohrozené druhy, celková populácia je stabilná, je to bežný druh ale na okrajoch svojho areálu rozšírenia je zriedkavejšia.

Rozšírenie 
Žije vo Východnej  Európe a Juhozápadnej Ázií. Na Slovensku sa vyskytuje poddruh Ablepharus kitaibelii fitzingeri (Mertens, 1952).

Opis 
Je to malý a nenápadný jašter. Je veľmi plachý, žije pod kameňmi a listami na suchých lúkach, svahoch a poliach. Má hnedé až bronzové sfarbenie, s medeným leskom, s čiernymi pruhom pozdĺž boku. Jeho viečka sú na rozdiel od ostatných scinkov nepohyblivé.

Dorastá do 11 cm, samica je kratšia, pretože nemá taký dlhý chvost ako samec. Samice majú silnejšie telo. Hlava má tvar kužeľa, so špicatejším nosom, bez krčného límca. Končatiny sú krátke a ďaleko od seba. Na konci chvosta majú krátky tŕňovitý výrastok.

Je to vajcorodý druh. Kladie dve až štyri veľké vajcia.

Výskyt a stav na Slovensku 
Krátkonôžka štíhla žije na juhu a juhovýchode Slovenska vo svetlých lesoch a lesostepiach.

Ekosozologický status od roku 2001  LR:lc - menej ohrozený druh. 

Odhadovaná veľkosť populácie v rokoch 20072012 bola 10005000 jedincov na 12 lokalitách. Krátkodobý trend za posledných 12 rokov (20002012) aj dlhodobý trend od roku 1988 (19882012) boli klesajúce. Kvalita biotopov bola vyhodnotená ako priemerná a stabilná. 

Odhadovaná veľkosť populácie v rokoch 20132018 8944178 jedincov, vyjadrená v jednotkách v sieti 1x1 km, bola .
Krátkodobý trend za posledných 12 rokov (20072019) bol stúpajúci. Kvalita i plocha obývaného biotopu bola vyhodnotená ako stabilná.

Z pohľadu výskytu v Karpatoch bol v rámci projektu Bioregio v roku 2014 vypracovaný návrh ekosozologického statusu za celé pohorie a rovnako aj za Slovensko VU - zraniteľný.

Ochrana 
Je zákonom chránená, spoločenská hodnota je 2000 €  (Vyhláška MŽP č. 170/2021). Druh je zaradený do Bernského dohovoru (Príloha III) a smernici o biotopoch (Príloha IV).

Referencie

Iné projekty 

Scinkovité
Najmenej ohrozené druhy
Zákonom chránené živočíchy na Slovensku
Rebelové

Rebelové je český muzikál Filipa Renča z roku 2000. Dej sa odohráva v júni až auguste predrevolučného roku 1968. V hlavných úlohách sa objavili Soňa a Zuzana Norisové.

Dej 

Príbeh sa vracia do obdobia maturít a letných prázdnin až po revolučné dni roku 1968. Hlavné postavy muzikálu sú študentky Tereza (Zuzana Norisová), Bugina (Alžbeta Stanková) a Julča (Anna Veselá) a trojica vojakov, utekajúcich z kasární na západ. Cestu Šimona (Jan Révai), Boba (Jaromír Nosek) a Emana (Ľuboš Kostelný) však "skomplikuje" stretnutie s trojicou dievčat a ich neplánované zdržanie spôsobí rad ďalších komplikácií v ceste za vytúženým snom. Veci sa ešte viac zamotajú po zistení, že územie našej krajiny obsadzujú cudzie vojská. Príbeh lásky končí rozdelením, no hoci Tereza s otcom odchádza na „západ“, jej Šimon padne do rúk bezpečnosti a končí vo väzení.

Piesne 
 Měsíc
 Gina
 Pátá
 Jezdím bez nehod
 Jo, třešně zrály 
 Letíme na měsíc
 Š Š Š 
 Včera neděle byla
 Oliver Twist
 Nej, Nej, Nej
 Mě se líbí Bob
 Hvězda na vrbě
 Náhrobní kámen
 Já budu chodit po špičkách
 Stín katedrál
 San Francisco
 Řekni, kdy ty kytky jsou

Externé odkazy 
 Film na Čsfd 
 Film na IMDb 

České filmové komédie
Filmy z 2001
Filmové muzikály
Filmy podľa názvu
České muzikály
Tři vejce do skla

Tři vejce do skla je film z roku 1937 v réžii Martina Friča, v ktorom vytvoril hlavnú trojrolu český herec Vlasta Burian.

Dej 

Detektív Vincenc Babočka (Vlasta Burian) je inšpektor civilnej strážnej bezpečnosti a jeho nadriadený (Theodor Pištěk) ho prehliada. Raz večer chytí Babočka bankového podvodníka Webera (tiež Vlasta Burian), ktorého prepadli inšpektori práve vo chvíli, keď si dohováral schôdzku so svojimi spoločníkmi. Od Webera sa Babočka dozvie, čo má za lubom a pretože mu je veľmi podobný, prezlečie sa za neho, aby jeho spoločníkov zatkol. 

Inšpektori si ho ale pomýlia, zatknú a Webera privedie niekto iný. Weber im ale utečie, to Babočku naštve a jeho nadriadený ho pošle na vyšetrenie. Lekár (Jaroslav Marvan) ho pošle do Karlových Varov. Hneď vo vlaku však príde na stopu, a spozná maharadžu Yohiru (Rudolf Kadlec), ktorý tiež ide do Varov. Vo Varoch v pátraní pokračuje, a keď si na terase hotelu Richmond objedná „Tři vejce do skla“, netuší, že vysloví heslo Weberových komplicov. A pretože je práve prezlečený za Webera, tak si ho Weberovi komplici Jiřina (Míla Reymonová) a Frank (Bohuš Záhorský) zmýlia a dajú mu kľúče od jeho izby.

Keď tam príde, tak ho prezlečú do uniformy kniežaťa Nariškina (opäť Vlasta Burian), bez toho, aby vedeli, že to je Babočka, a chcú po ňom, aby zistil na večierku, kde má maharadža schované tri diamanty. Na večierku predvedie sa napokon dozvie, kde drahokamy sú. Neskoro v noci sa opitý vráti do izby, a v tej chvíli sa tam objaví i pravý Weber. Nastane zložitá zápletka, kedy sa obaja mlátia do hlavy. Babočkovi pomôžu Weberovi komplici Webera zneškodniť (bez toho, aby vedeli, kto je pravý). Ráno, keď komplici zistia, kto je pravý Weber, tak sa strhne zamotaný dej, pri ktorom chce Babočka maharadžovi strážiť diamanty, neskôr sa ukáže, že maharadža je falošný, rovnako ako aj jeho diamanty, on spoločne so svojím spoločníkom (Karel Dostál) potom ukradne pravé diamanty aj šek od van Houdena a tiež šperky klenotníkov.

Po niekoľkých výmenách Babočky a Webera sa Babočkovi tajne a za pomoci svojho psa podarí šperky a diamanty získať. Obe bandy potom utečú lietadlom, kde sa dozvedia, že o všetko prišli, šek získal van Houden (Antonín Novotný) zase späť, vďaka maharadžovej sekretárke Sandre Kotovej (Helena Bušová). Babočka všetkých lotrov zneškodní, vyskočí z lietadla, zavolá políciu, a tá po pristátí lietadla zločincov zatkne. Babočka je vyznamenaný, povýšený a potom ešte prehovorí do rozhlasu…

Zaujímavosť 
 Vo filme si okrem Vlasty Buriana v legendárnej trojroli zahral i jeho pes Rolf
 Film sa natáčal v ateliéroch a v Karlových Varoch

Externé odkazy 
 
 

České filmové komédie
Česko-slovenské filmové komédie
Filmy z 1937
Filmy podľa názvu
Marián Had

Marián Had (* 16. september 1982, Kraľovany) je slovenský futbalový reprezentant, v súčasnosti hráč slovenského klubu OFK Branč, ktorý hrá 6.ligu. Marián nastupuje na pozícii stredného obrancu.

V rokoch 2001 až 2004 hral za MFK Ružomberok, potom prestúpil do českého klubu 1. FC Brno, kde pôsobil iba jednu sezónu. Po nej prestúpil za 2 milióny eur do Lokomotiv Moskva. 

V lete 2007 odišiel z Ruska na hosťovanie do Sportingu Lisabon. V Lokomotive sa mu nedarilo kvôli viacerým zraneniam, v príprave si poranil koleno, neskôr utrpel otras mozgu a zlomil si hornú čeľusť a lícnu kosť. Po pol roku sa však vrátil späť do Ruska.

Pred začiatkom sezóny 2008/09 ho na ročné hosťovanie získal český klub AC Sparta Praha.
Pred začiatkom jarnej časti corgoň ligy 2009/2010 Marian podpísal kontrakt so Slovanom na dva a pol roka.

Referencie 
  

Narodenia v 1982
Slovenskí futbalisti
Hráči MFK Ružomberok
Hráči Sporting Clube de Portugal
Hráči FK Lokomotiv Moskva
Hráči 1. FC Brno
Hráči ŠK Slovan Bratislava
Osobnosti z Nitry
Varistaipalský kanál

Varistaipalský kanál () spája jazero Juo s Taivallahtským kanálom. Prieplav leží v Heinävesi v dedine Varistaipale. Je to najhlbší prieplav v severských štátoch. Na kanále je štvorstupňové vzdúvadlo, vďaka ktorému môžu lode prekonávať prevýšenie 14 m. Je to tiež jediný fínsky kanál so štvorstupňovým vzdúvadlom. Vybudovaný bol v rokoch 1911-13. Preplávanie kanálu trvá asi 50 až 60 minút.

Blízko prieplavu je múzeum, ktoré sa mu venuje. Je vybudované v štýle začiatku 20. storočia v dome, kde bývala vtedajšia obsluha kanálu. V parku pri kanále sa usporiadavajú koncerty.

Iné projekty

Externé odkazy 
 Fínske kanály
 Varistaipalské múzeum kanálu

Prieplavy vo Fínsku
Kerrisdale

Kerrisdale je mestská časť v kanadskom meste Vancouver v Britskej Kolumbii.

Je to oblasť, ktorá pozostáva zo zmiešaných typov starých bungalovov, ďalej novších domov, označovaných ako "Vancouver Specials" a množstva malých a stredne veľkých nájomných budov a viacpodlažných bytov. Kerrisdale má značnú etnickú diverzitu. Nachádza sa v ňom malá oblasť s obchodmi. Asi najviac populárnou atrakciou v nej je 24 hodín otvorený McDrive, ktorý sa nachádza v jej strede. Obchod tu má aj charitatívna organizácia Armáda spásy.

Dejiny 
Kerrisdale získalo svoje meno v roku 1905, keď obyvateľka mesta, pani McKinnon pomenovala zastávku električky na rohu 41 Avenue a West Boulevard "Kerry's Dale", názvom, ktorý niesol dom jej rodiny v meste Gairloch v Škótsku. Toto územie boli vtedy súčasťou mesta Point Grey, ktoré sa v roku 1929 zlúčilo s mestom Vancouver.

Sporné oblasti 
V minulosti hlavne britské v oblasti demografie a charakteristiky oblasti, v polovici 80. rokov zaznamenalo Kerrisdale veľký príliv emigrantov z Hongkongu. Veľa z nových emigrantov si postavilo veľké, moderné domy. Z toho dôvodu je dnešné Kerrisdale charakterizované zmiešanou architektúrou, so starými bungalovmi medzi novými domami s omietkou.

Ďalšia sporná oblasť je koridor Arbutus Corridor. Koridor, od januára 2000 nevyužívaná dráha železnice CPR, ktorý pretína mestskú časť je od jeho uzatvorenia objektov veľkých debát. Padli návrhy na vužitie 10 kilometrov dlhého koridoru ako súčasti trasy metra SkyTrain (proti tomuto návrhu vystúpili mietsni obyvatelia), spevnenej dráhy pre cyklistov, výstavby výškových domov a na turistiku orientovanej trasy električky. Mesto v roku 2001 schválilo plán rozvoja tejto oblasti, v ktorom sa rátalo s využitím koridora na dopravné účely, špecificky s jeho napojením na SkyTrain. CPR tento návrh napadol na súde a začiatkom roku 2006 rozhodol Kanadský najvyšší súd, že mesto koná v rámci svojich práv. V súčasnosti je trať neudržiavaná, zarastená vysokou trávou a kroviskami a čaká na konečné rozhodnutie o jej využití.

Demografia
Kerrisdale obývajú hlavne ľudia strednej triedy a študenti, ktorí si tu prenajímajú izby, keď dochádzajú do neďalekých škôl. Býva tu aj veľa starších obyvateľov, ktorí obývajú hlavne staršie nízkopodlažné domy.

Školstvo
V Kerrisdale sa nachádzajú tieto školy:
Kerrisdale Elementary School, Kerrisdale Annex, Maple Grove Elementary School, McKechnie Elementary School, Quilchena Elementary School, Magee Secondary School, Point Grey Secondary School a Crofton House School.

Externé odkazy
 City of Vancouver - Kerrisdale 
 Verejná knižnica mesta Vancouver - Kerrisdale 
 Kerrisdale Community Centre 
 Discover Vancouver - Kerrisdale 

Mestské časti vo Vancouveri
Jiří Macháček

Jiří Macháček (* 6. júl 1966, Litoměřice) je český herec, spevák, textár a moderátor.

Vyštudoval Právnickú fakultu Karlovej univerzity v Prahe a konzervatórium Jaroslava Ježka. Štúdium na DAMU nedokončil. Vystupoval v niekoľkých divadlách (Na Zábradlí, Sklep, Na Jezerce) a vo viacerých filmoch. V roku 2000 získal Českého leva za najlepšiu vedľajšiu rolu vo filme Samotári.

Okrem herectva vystupuje ako spevák vo svojej hudobnej skupine Mig 21.

Filmografia 
 1996 – Kamenný most (réžia: Tomáš Vorel)
 1997 – O perlové panně (réžia: Vladimír Drha)
 1998 – Mrtvej brouk (réžia: Pavel Marek)
 1999 – Návrat idiota (réžia: Saša Gedeon)
 2000 – Samotáři (réžia: David Ondříček)
 2000 – Otesánek (réžia: Jan Švankmajer)
 2002 – Výlet (réžia: Alice Nellis)
 2003 – Jedna ruka netleská, ako Standa (réžia: David Ondříček)
 2003 – Mazaný Filip (réžia: Václav Marhoul)
 2004 – Horem pádem (réžia: Jan Hřebejk)
 2005 – Skřítek (réžia: Tomáš Vorel)
 2006 – Kráska v nesnázích (réžia: Jan Hřebejk)
 2007 – Vratné lahve (réžia: Jan Svěrák)
 2007 – Medvídek (réžia: Jan Hřebejk)
 2008 – Nestyda (réžia: Jan Hřebejk)
 2008 – Jahodové víno (réžia: Dariusz Jablonski)
 2010 – Kuky se vrací (réžia: Jan Svěrák)
 2010 – Občanský průkaz (réžia: Ondřej Trojan)
 2010 – Ženy v pokušení (réžia: Jiří Vejdělek)
 2011 – Fimfárum (réžia: Vlasta Pospíšilová, Kristina Dufková, David Súkup)
 2011 – Králík Fiala (TV seriál) (réžia: David Súkup)
 2011 – Muži v nádeji (réžia: Jiří Vejdělek)
 2011 – Odcházení (réžia: Václav Havel)

Iné projekty

Externé odkazy 
 
 

Českí divadelní herci
Českí filmoví herci
Českí televízni herci
Českí popoví speváci
Držitelia Českého leva
Osobnosti z Litoměřic
Šaštín

Šaštín môže byť:
časť mesta Šaštín-Stráže, bývalá samostatná obec, pozri pod Šaštín-Stráže
hrad, pozri Šaštín (hrad)
Oceán (časť svetového oceánu)

Oceán je časť svetového oceánu, ktorá je oddelená pevninami, má uzavretý systém oceánskeho prúdenia, špecifické fyzikálne vlastnosti vody, vlastný systém sedimentov na dne a hlboké panvy. Oceán sa delí (spravidla len v okrajových častiach) na moria.

Rozlišujeme tieto oceány:
 Tichý oceán
 Atlantický oceán
 Indický oceán
 Severný ľadový oceán (staršie považovaný za more Atlantického oceánu)
 Južný oceán (niekedy, najmä v starších textoch, považovaný za súčasť Tichého, Atlantického a Indického oceánu)

Meranie hĺbok 
Oceány sú príliš rozľahlé na to, aby sa ich dná dali zmapovať len prostredníctvom lodí. Hĺbkové mapy sa preto zostavujú na základe meraní družíc z obežnej dráhy Zeme. Družica síce nie je schopná zmerať hĺbku oceánskeho dna, no dokáže merať výšku hladiny. Hladina oceánov totiž nie je jednoduchým výsekom z gule, ako by zodpovedalo gravitačnému pôsobeniu zakriveného povrchu Zeme. Voda vytvára nad tiažovými anomáliami (pohoria) vyvýšeniny a nad priekopami zase "údolia". Tieto miestne zmeny výšky hladiny sú oveľa väčšie, ako zmeny výšky hladiny počas prílivov a odlivov. Porovnávaním zmeranej výšky hladiny s referenčnou výškou sa teda odvodzuje hĺka oceánskeho dna na danom mieste.

Referencie 

Oceány
Hydrosféra
Geografia
Stredná priemyselná škola (Myjava)

Stredná priemyselná škola Myjava je stredná priemyselná škola v Myjave.

Ministerstvo školstva SR dňa 2.5.2001 poverilo SPŠ Myjava pokusným overovaním študijného odboru technické lýceum.
Študijný odbor je plne v súlade s Koncepciou výchovy a vzdelávania v Slovenskej republike v rokoch 2001 – 2015 (projekt „MILÉNIUM“) a v súlade so študijnými odbormi rozšírenými v krajinách Európskej únie. Pri jeho koncipovaní škola spolupracovala i s univerzitami technického a ekonomického zamerania.

Študijný odbor je určený pre chlapcov a dievčatá so záujmom o matematiku, prírodné vedy, informatiku, technické alebo ekonomické vedy s predpokladom po maturitnej skúške pokračovať v ďalšom štúdiu.

Študenti Strednej priemyselnej školy Myjava si počas štúdia môžu spraviť certifikáty ECDL a CISCO.

Externé odkazy 
 Oficiálna stránka

Stredné priemyselné školy na Slovensku
Myjava (mesto)
Školy v okrese Myjava
Železničná spoločnosť (bývalý podnik)

Železničná spoločnosť, a.s. (ZSSK) bola spoločnosť vlastnená štátom, ktorá prevádzkovala osobnú a nákladnú železničnú dopravu na Slovensku v rokoch 2002 až 2004. Vznikla vyčlenením zo Železníc Slovenskej republiky k 1. januáru 2002, zanikla 31. decembra 2004 na základe Uznesenia vlády SR č.662/2004 zo dňa 7.7.2004 zrušením bez likvidácie a rozdelením na spoločnosti Železničná spoločnosť Slovensko, a. s. (ZSSK) a Železničná spoločnosť Cargo Slovakia, a. s. (ZSSK Cargo) k 1. januáru 2005. 

2. februára 2003 Železničná spoločnosť zrušila osobnú dopravu na 24 nerentabilných tratiach.

Externé odkazy 
 Zákon č. 259/2001 o Železničnej spoločnosti, a. s. v znení zákona č. 152/1997 Z. z.

Slovenské železničné spoločnosti
Vzniklo v 2002
Zaniklo v 2004
Zaniknuté podniky na Slovensku
Squirtle

Squirtle (jap.: ゼニガメ, Zenigame) je Pokémon – fiktívna postava z hier, mangy, zbieracích kariet, anime a ďalších médií vytvorených Satoši Tadžirim s názvom Poketto Monsutta alebo skrátene Pokémon.

Charakteristika 
Squirtla je možné získať len v regióne Kanto, avšak prenosom sa môže dostať do akejkoľvek dosiaľ vydanej Pokémon hry. Voľne žijúci neexistujú, získať sa dá len ako štartovný pokémon od profesora Oaka v hrách Pokémon Red a Blue alebo od policajtky v meste Vermillion v hre Pokémon Yellow.

Squirtle je bledomodrej farby a chvost má na konci stočený. Vyzerá ako korytnačka a tiež sa vie skryť do svojho panciera. Učí sa základný vodný útok – Water Gun. Na 16. úrovni sa Squirtle vyvíja na Wartortlea.

Dvojnásobné zranenie Squirtleovi spôsobujú útoky elektrického a trávového typu. Malé zranenia mu spôsobujú útoky ohnivého, vodného, ľadového a oceľového typu. V hrách Pokémon Red, Blue a Yellow sa oceľový typ nenachádza.

Squirtle v anime

Pokémon 
Epizóda 12: Here Comes the Squirtle Squad – V jednom meste pravidelne vyčíňala a vandalizovala skupina Squirtlov. Po stretnutí s Raketovým tímom a ich odpálením, si vodca Squirtlov Asha celkom obľúbil a rozhodol sa pridať sa k nemu. Odvtedy bojoval s Ashom a objavil sa v každej epizóde, kde ho Ash vybral z pokéballu.

Externé odkazy 
Squirtle na bulbapédii 
Squirtle na bulbapédii 

Pokémon
Emil Zátopek

Emil Ferdinand Zátopek (* 19. september 1922, Kopřivnice – † 21. november 2000, Praha) bol český atlét a reprezentant Československa, štvornásobný olympijský víťaz vo vytrvalostnom behu, manžel atlétky Dany Zátopkovej.

Zátopek bol prvým človekom na svete, ktorý ubehol 10 km pod 29 minút (28:54,2 – 1. júna 1954 v Bruseli) a 20 km pod jednu hodinu (59:51,8 – 29. septembra 1951 v Starej Boleslavi). Najviac sa ale preslávil behom počas olympijských hier 1952 v Helsinkách, kde vyhral beh na 5 km, 10 km a dokonca i maratón, ktorý vtedy bežal po prvýkrát v živote. V každej z týchto disciplín vtedy zároveň vytvoril nový olympijský rekord. Tento „trojboj“ sa dodnes žiadnemu vytrvalcovi nepodarilo zopakovať. Zátopek, známy svojim vypracovaným štýlom behu, sprevádzaný kŕčovitými grimasami, bol v cudzine prezývaný „česká lokomotíva“.

Zaujímavosti 
Meno Emil Zátopek kvôli jeho prezývke česká lokomotíva vybrala Škoda Transportation ako marketingový názov pre svoju elektrickú lokomotívu 109E z roku 2008.
Britská skladateľka Emily Howardová v roku 2012 zložila dvanásťminútový minioperu Zátopek!.
V roku 2016 nakrútil režisér David Ondříček dokumentárny film Zátopek. V roku 2019 potom nakrútil aj celovečerný životopisný film Zátopek.

Referencie

Iné projekty 

Českí atléti
Bežci na 5 000 m
Bežci na 10 000 m
Maratónski bežci
Českí bežci na 5 000 m
Českí bežci na 10 000 m
Českí maratónski bežci
Olympijskí víťazi v maratóne
Olympijskí víťazi v behu na 5 000 m
Olympijskí víťazi v behu na 10 000 m
Majstri Európy v atletike
Agenti ŠtB
Osobnosti na českých poštových známkach
PlayStation Portable

PlayStation Portable (oficiálne označovaná skratkou PSP) je prenosná herná konzola spoločnosti Sony. Na trh bola uvedená v roku 2004 v Japonsku, nasledujúci rok aj v iných regiónoch. Konzola je primárne určená na hranie hier, avšak funguje aj ako multimediálny prehrávač.

Ide o prvú prenosnú konzolu vyrobenú spoločnosťou Sony a bola konkurentom konzoly Nintendo DS od Nintenda. Jej výroba a podpora bola ukončená v roku 2014.

Hardvér 
Prvý model PSP série sa označoval ako PSP-1000.

Technická špecifikácia 
 CPU: MIPS založený na architektúre R4000, 333 MHz
 RAM: 32 MB (64 MB pre modely PSP-2000 a vyššie)
 Rozlíšenie: 480 × 272 pixelov
 Paleta farieb: 16,77 miliónov farieb (24-bit)

Pamäťové médiá

Universal Media Disc 

Hry boli distribuované prostredníctvom miniatúrnych optických diskov Universal Media Disc (nazývané aj skratkou UMD), vyvinutých firmou Sony. Toto médium sa používalo aj na distribúciu filmov.

Memory Stick 
Konzola obsahovala jeden slot pre pamäťové karty typu Memory Stick PRO Duo, na ktoré sa dali ukladať hry, videá, hudba a fotky.

Verzie 
Sony počas životného cyklu konzoly (trvajúceho 10 rokov) vyvinula celkom 4 upravené verzie tejto konzoly.

PSP-2000 
Prvá vylepšená verzia PSP sa nazývala Slim and Lite, jej označenie bolo PSP-2000. Na trh bola uvedená v roku 2007. Vyznačuje sa výrazne menšími rozmermi, nižšou hmotnosťou a pridaným výstupom pre možné pripojenie k televízoru. V tejto verzii bol odstránený infračervený port.

PSP-3000 
Tretia verzia konzoly bola PSP-3000. Vzhľadom bola takmer totožná s modelom PSP-2000, avšak obsahovala lepší displej a pridaný mikrofón, ktorý sa dal použiť na telefonovanie cez aplikáciu Skype, alebo aj komunikáciu vo vybraných, podporovaných hrách.

PSP Go 
PSP Go bol model zameraný na digitálnu distribúciu hier: chýbala v ňom optická mechanika, namiesto UMD diskov sa na nej dali hrať iba digitálne hry zakúpené cez PlayStation Network online obchod.

PSP-E1000 
Posledná vyrobená verzia, PSP-E1000 (tiež nazývaná Street), vydaná v roku 2011, bola vytvorená ako lacný model konzoly. Rozmermi bola podobná pôvodnému modelu PSP-1000, chýbal v nej mikrofón, Wi-Fi adaptér na pripojenie na internet, a tiež mala iba mono reproduktor. Spodné tlačidlá boli dotykové.

Softvér 
PSP obsahovalo vlastný operačný systém nazývaný System Software. Jeho užívateľské rozhranie sa volalo XMB (celým názvom XrossMediaBar): rovnaký dizajn, ktorý bol použitý aj na konzole PlayStation 3. Aktualizácie sa dali sťahovať z internetu, alebo inštalovať z UMD diskov hier.

Iné projekty

Externé odkazy 
 PlayStation Portable na DMOZ 

PlayStation
Sony
Herné konzoly
Ján Janček (politik)

Ján Janček ml. (pseudonym: Janko Sršeň; * 2. február 1881, Ružomberok – † 4. október 1933, Bratislava) bol slovenský politik a verejný činiteľ.

Životopis 
Narodil sa v rodine Jána Jančeka a jeho manželky Anny rodenej Sikorovej. Bol spoluzakladateľom Slovenského sokola v USA, organizátor československých légií v Rusku, signatár Pittsburskej dohody z roku 1918 a Martinskej deklarácie. 

Po vzniku ČSR ho minister s plnou mocou pre správu Slovenska Vavro Šrobár menoval županom v Košickej župe. Neskôr sa stal poslancom Národného zhromaždenia československého (1918-1920, 1920-1925, 1929-1933) a starostom mesta Ružomberok (1927-1931).

Externé odkazy 
 Záznam o narodení a krste v matrike záznam číslo 32; pokrstený ako Joannes Alexander Jancsek

Slovenskí politici
Osobnosti z Ružomberka
Signatári Pittsburskej dohody
Signatári Martinskej deklarácie
Narodenia 2. februára
Úmrtia 4. októbra
Príslušníci česko-slovenských légií
Ján Pankúch

Ján Pankuch (* 16. december 1869, Prešov – † 28. február 1952, Cleveland, Ohio, USA) bol redaktor a vydavateľ slovenských periodík v USA.

V roku 1885 emigroval do USA kde sa zapojil do práce krajanských spolkov Slovenská evanjelická jednota a Slovenská liga v Amerike. Od roku 1894 vlastnil v Clevelande tlačiareň, kde vydával noviny a publikácie. Sám založil noviny Hlas.

V roku 1918 bol jedným zo signatárov Pittsburskej dohody.

Je po ňom pomenovaná Pankuchova ulica v Bratislave (chybne pomenovaná s dĺžňom).

Dielo 
 Dejiny clevelandských a lakewoodských Slovákov (1930)

Narodenia v 1869
Úmrtia v 1952
Slovenskí novinári
Signatári Pittsburskej dohody
Narodenia 16. decembra
Osobnosti z Prešova
Úmrtia 28. februára
Slovenskí vydavatelia
Slovenskí redaktori
Horalka

Horalka môže byť:
 ženský rod od slova horal
 v hip-hopovom slangu: úder rukou zozadu na krk
 napolitánka vyrábaná na Slovensku a v Česku, pozri horalka (napolitánka)
Albert II. (Monako)

Albert II., monacké knieža, vlastným menom Albert Alexandre Louis Pierre Grimaldi (* 14. marec 1958), nazývaný Jeho Jasnosť zvrchované knieža monacké, je vládcom Monackého kniežatstva od roku 2005, po smrti svojho otca Rainiera III. Jeho manželkou je od júla 2011 bývalá juhoafrická plavkyňa Charlene Wittstocková, s ktorou má dvojičky, Gabriellu a Jacquesa (* 2014).

Jeho matkou bola americká herečka Grace Kellyová. Má staršiu sestru Caroline a tiež dve nemanželské deti: Jazmin Grace Grimaldi (s Tamarou Rotolo v roku 1992) a Alexandre Coste (s Nicole Coste v roku 2003).

Keď jeho matka v jeho 24 rokoch (1982) zomrela, stal sa predsedom monackého Červeného kríža a podpredsedom Nadácie Grace Kellyovej.

Monacké knieža Albert II. si 14. októbra 2019 na Univerzite Komenského v Bratislave prevzal čestný titul „doctor honoris causa“ za aktivity v oblasti ochrany prírodného a kultúrneho dedičstva a pri odstraňovaní následkov klimatických zmien.

Šport 
Knieža Albert je veľmi športovo aktívny. V rokoch 1988, 1992, 1994, 1998 a 2002 sa zúčastnil zimných olympijských hier na boboch a v rokoch 1985 a 1986 sa zúčastnil rallye Paríž-Dakar.

Ďalej je od roku 1985 členom Medzinárodného olympijského výboru, od roku 1983 predsedom Monackej federácie plávania, od roku 1984 Monackého jachtárskeho klubu a Monackej atletickej federácie, od roku 1994 Monackého olympijského výboru a od roku 1999 Monackej federácie moderného päťboja.

16. apríla 2006 pokoril ako prvá úradujúca hlava štátu severný pól. Táto expedícia mala verejnosť upozorniť na problém globálneho otepľovania. Nie je bez zaujímavosti, že sa jeho prapradedko Albert I. o rovnaký čin pokúšal o storočie skôr, ale bez úspechu.

Po tomto čine založil 27. júna 2006 svoju vlastnú nadáciu: Nadácia Alberta II. monackého, zameranú na ochranu prírody a trvalo udržateľný rozvoj. Klimatické zmeny, biodiverzita a voda sú tri hlavné oblasti záujmu tejto nadácie. Prvé konkrétnejšie projekty sa začali rysovať na začiatku roku 2007.

Iné projekty 

Kniežatá Monaka
Monackí bobisti
Monackí olympionici
Monackí športoví funkcionári
Členovia Medzinárodného olympijského výboru
Grimaldiovci
Toshkent Teleminorasi

Toshkent Teleminorasi (doslova Taškentská televízna veža) je 375 metrov vysoká televízna veža v Uzbeckom hlavnom meste Taškent, ktorá je súčasne najvyššou televíznou vežou v Centrálnej Ázii. Stavba veže začala v roku 1978, do užívania ju odovzdali 15. februára 1985.

Využitie 
Na veži sa nachádzajú okrem vyhliadkovej plošiny vo výške 97 metrov aj dve reštaurácie. Rádiové a televízne vysielače nachádzajúce sa na veži pokrývajú celú oblasť Taškentu, ako aj južné časti Kazachstanu. Veža sa taktiež využíva pri komunikácii medzi vládnymi úradmi a organizáciami a slúži ako hydrometeorologická stanica.

Zdroje

Pozri aj 
 World Federation of Great Towers
 Zoznam najvyšších veží na svete

Externé odkazy 
 Oficiálna stránka 
 Stránka veže na stránke World Federation of Great Towers 

Veže v Uzbekistane
Vysielacie veže a stožiare
World Federation of Great Towers
Architektúra z 1984
Tchien-ťi po tien-š' tcha

Tchien-ťi po tien-š' tcha (, ; doslova Tiencinská vysielacia televízna veža, po anglicky Tianjin Radio and Television Tower) je 368 metrov vysoká veža v meste Tiencin v Číne, využívaná hlavne na telekomunikačné účely. Do užívania ju odovzdali v roku 1991. Približne vo výške 253 metrov sa nachádza vyhliadková plošina, kde sú ale umiestnené najmä telekomunikačné prístroje.

Pozri aj 
 World Federation of Great Towers
 Zoznam najvyšších veží v Číne
 Zoznam najvyšších veží na svete

Zdroje

Externé odkazy 
 Stránka veže na stránke World Federation of Great Towers

Veže v Číne
World Federation of Great Towers
Architektúra z 1991
Tiruneš Dibabová

Tiruneš Dibabová (amh.Tiruneš Dibaba; * 1. jún 1985, Arsi, Etiópia je etiópska atlétka, ktorá má sa venuje dlhým tratiam. Má tri zlaté medaily z olympijských hier.

6. júna 2008 na mítingu Zlatej ligy v Oslo sa jej podarilo zabehnúť čas 14:11,15 min., čím zlepšila starý svetový rekord Meseret Defarovej o vyše 5 sekúnd.

Jej manželom je bežec na dlhé trate Sileši Sihine. Zosobášili sa koncom októbra 2008 v Addis Abebe.

Vrcholové podujatia

Peking 2008 
Na Letných olympijských hrách 2008 v Pekingu získala dve zlaté medaily. V behu na 10 000 m a 5 000 m (15:41,40 min). V behu na 10 000 metrov utvorila časom 29:54,66 min nový olympijský rekord.

Londýn 2012 
Na Letných olympijských hrách 2012 v Londýne, v behu na 10 000 metrov zvíťazila časom 30:20,75 min. Na druhom mieste skončila Sally Jepkosgei Kipyegová z Kene časom 30:26,37 min. Tretia bola tiež Keňanka Vivian Jepkosgei Kipyegová časom 30:30,44 min.

Referencie

Externé odkazy 

 Profil na Atletika-běhy.cz

Majstri sveta v behu na 5 000 m
Majstri sveta v behu na 10 000 m
Držitelia svetových rekordov
Olympijskí víťazi v behu na 10 000 m
Olympijskí víťazi v behu na 5 000 m
Etiópski olympijskí víťazi
Etiópski olympionici
Etiópski bronzoví olympijskí medalisti
Etiópski bežci na 5 000 m
Etiópski bežci na 10 000 m
Atléti na Letných olympijských hrách 2004
Atléti na Letných olympijských hrách 2008
Atléti na Letných olympijských hrách 2012
Atléti na Letných olympijských hrách 2016
Ivan Grigorievič Tichon

Ivan Grigorievič Tichon (, ; * 24. júl 1976) je bieloruský trojnásobný majster sveta v hode kladivom. Za svetovým rekordom zaostal len o 1 cm.

Vrcholové podujatia

Osaka 2007 
Tichon nezačal dobre. Mohol vypadnúť, ak by v tretej sérií neprehodil limit. V poslednej sérií by bol Primož Kozmus majstrom sveta, keby Tichon nehodil svetový výkon roka a tak sa tretíkrát po sebe majstrom sveta v hode kladivom.

Peking 2008 
Na Letných olympijských hrách 2008 v Pekingu skončil v hode kladivom pôvodne na treťom mieste. Toto umiestnenie mu bolo odbraté, vzhľadom na to, že počas súťaže mal v tele zakázanú látku (doping).

Externé odkazy 
 Ivan Tichon na stránke iaaf.org

Majstri sveta v hode kladivom
Bieloruskí kladivári
Bieloruskí olympionici
Atléti na Letných olympijských hrách 2000
Atléti na Letných olympijských hrách 2004
Atléti na Letných olympijských hrách 2008
Atléti na Letných olympijských hrách 2016
Kenenisa Bekele

Kenenisa Bekele (* 13. jún 1982, Bekoji, Etiópia) je etiópsky atlét. Jeho mladší brat Tariku je tiež atlét.

Vrcholové podujatia

Osaka 2007 
Beh na 10 000 metrov vyhral za 27:05,90, čo bol vtedajší sezónny rekord. Pred druhým Sihinom mal náskok viac ako tri sekundy. Na medzičasoch 1 000 m až po 9 000 metrov ani raz neviedol, no napriek tomu zvíťazil. V behu na 5 000 m neštartoval.

Peking 2008 
Na Letnej olympiáde v Pekingu 2008 vyhral aj na 5 000 a aj na 10 000 metrov. V oboch týchto disciplínach prekonal olympijský rekord.

Externé odkazy 
 Profil na IAAF.org
 Profil na Atletika-běhy.cz

Majstri sveta v behu na 10 000 m
Olympijskí víťazi v behu na 5 000 m
Olympijskí víťazi v behu na 10 000 m
Etiópski olympionici
Etiópski olympijskí víťazi
Etiópski strieborní olympijskí medalisti
Etiópski bežci na 5 000 m
Etiópski bežci na 10 000 m
Držitelia svetových rekordov
Atléti na Letných olympijských hrách 2004
Atléti na Letných olympijských hrách 2008
Atléti na Letných olympijských hrách 2012